REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 003-06/19-01/32

URBROJ: 251-287-19-01-1

Zagreb, 3. listopada 2019.

**Z A P I S N I K**

s 32. sjednice Školskog odbora Industrijske strojarske škole, održane dana 3. listopada 2019. godine u uredu ravnatelja Škole.

Nazočni članovi Školskog odbora:

1. Iva Bojčić, predsjednica Školskog odbora

2. Božo Čužić, zamjenik predsjednice Školskog odbora

3. Ana Vereš, članica

4. Ilija Krstanović, član

5. Jadranko Kezerić, član

6. Snježana Barbarić, članica

7. Nenad Predovan, član

Ostali prisutni:

1. Nenad Pavlinić, ravnatelj

2. Marija Horvatić, tajnica Škole

Sjednica započeta u 9:00 sati

Zapisnik vodi Marija Horvatić, tajnica Škole

Gospođa Iva Bojčić, predsjednica Školskog odbora, pozdravlja nazočne i otvara 32. sjednicu Školskog odbora, potvrđuje da su sjednici nazočni svi članovi te da postoji potrebna većina za rad i odlučivanje.

**D n e v n i r e d:**

1. Verifikacija zapisnika 31. sjednice Školskog odbora

2. Usvajanje Školskog kurikuluma za školsku 2019./2020. godinu

3. Usvajanje godišnjeg plana i programa rada za školsku 2019./2020. godinu

4. Davanje prethodne suglasnosti Školskog odbora na prijedlog ravnatelja za zasnivanje radnog odnosa po natječaju, za radno mjesto:

- strukovni učitelj/ica – neodređeno, puno radno vrijeme, 40 sati nastave tjedno – 1 izvršitelj

- nastavnik/ca strukovne grupe predmeta – neodređeno, puno radno vrijeme, 40 sati nastave tjedno – 1 izvršitelj

- nastavnik/ca matematike – neodređeno, puno radno vrijeme, 40 sati nastave tjedno, 1 izvršitelj

- nastavnik/ca hrvatskog jezika – neodređeno, nepuno radno vrijeme, 20 sati nastave tjedno plus suglasnost na raspoređivanje nepunog radnog vremena poslova niže vrste administrator učeničke referade od 20 sati tjedno, neodređeno – 1 izvršitelj

- nastavnik/ca politike i gospodarstva – neodređeno, nepuno radno vrijeme, 16 sati nastave plus suglasnost na raspoređivanje nepunog radnog vremena od 6 sati tjedno nastave etike, neodređeno – 1 izvršitelj

- nastavnik/ca tjelesne i zdravstvene kulture – određeno do 31. kolovoza 2020., nepuno radno radno vrijeme, 7 sati nastave tjedno – 1 izvršitelj

5. Razno

Dnevni red je sa sedam glasova “za“, jednoglasno usvojen.

**AD.1.**

Predsjednica Školskog odbora, Iva Bojčić, daje na verifikaciju Zapisnik s 31. sjednice Školskog odbora kojeg su članovi Školskog odbora jednoglasno usvojili.

**AD.2.**

Predsjednica Školskog odbora, Iva Bojčić, daje na usvajanje Školski kurikulum za školsku 2019./2020. godinu koji su članovi Školskog odbora jednoglasno usvojili.

**AD.3.**

Predsjednica Školskog odbora, Iva Bojčić, daje na usvajanje Godišnji plan i program rada za školsku 2019./2020. godinu koji su članovi Školskog odbora jednoglasno usvojili.

**AD.4.**

Predsjednica Školskog odbora Iva Bojčić daje riječ ravnatelju, gospodinu Nenadu Pavliniću, koji izvješćuje prisutne članove Školskog odbora o provedenom Javnom natječaju, odnosno o postupku provedbe testiranja kandidata pred tročlanim Povjerenstvom u sastavu Nenad Pavlinić, Mate Sabol i Kristinka Lemaić, putem pisanja eseja kojim se ocjenjivala kreativnost i pismenost te usmenog razgovora, kao i da su na Javni natječaj za:

- nastavnika/cu politike i gospodarstva zaprimljene 23 prijave, od kojih su sve ispravne, odnosno zadovoljavaju uvjete iz natječaja te da je Povjerenstvo kao najboljeg kandidata izabralo Josipu Zelić;

- nastavnika/cu hrvatskog jezika zaprimljeno 14 prijava, od kojih su sve ispravne, odnosno zadovoljavaju uvjete iz natječaja te da je Povjerenstvo kao najboljeg kandidata izabralo Barbaru Crnčan;

- nastavnika/cu matematike zaprimljene 2 prijave, od kojih su obje ispravne, odnosno zadovoljavaju uvjete iz natječaja te da je Povjerenstvo kao najboljeg kandidata izabralo Saru Gogić;

- strukovnog učitelja/cu zaprimljena jedna prijava koja zadovoljava uvjete iz natječaja te da je Povjerenstvo izabralo prijavljenog Stjepana Kezerića;

- nastavnika/cu tjelesne i zdravstvene kulture zaprimljene 74 prijave, od kojih su sve ispravne, odnosno zadovoljavaju uvjete iz natječaja te da je Povjerenstvo kao najboljeg kandidata izabralo Gabrijelu Oreški;

- nastavnika/cu strukovne grupe predmeta zaprimljene tri prijave, od kojih je jedna neispravna, odnosno ne zadovoljava uvjete iz natječaja te da je Povjerenstvo kao najboljeg kandidata izabralo Snježanu Neuhold.

Ravnatelj Nenad Pavlinić ujedno izvješćuje da su tri kandidata podnijela prijavu na natječaj za prijam pripravnika kroz mjeru HZZO-a “Stjecanje prvog radnog iskustva/pripravništva“ te da je povjerenstvo kao najboljeg kandidata izabralo Ivanu Hukman.

Nakon izlaganja ravnatelja predsjednica Školskog odbora, Iva Bojčić, daje na glasanje 4. točku dnevnog reda, odnosno davanje suglasnosti Školskog odbora na prijedlog ravnatelja za zasnivanje radnog odnosa po provedenom Javnom natječaju za odabrane kandidate, koju točku dnevnog reda su članovi Školskog odbora jednoglasno usvojili za svakog odabranog kandidata.

**AD.5.**

Predsjednica Školskog odbora, Iva Bojčić, daje riječ članovima.

Ravnatelj Nenad Pavlinić izvješćuje članove Školskog odbora o sastanku održanom u Gradskom uredu za obrazovanje, dana 2.10.2019., na temu Regionalnih centara kompetentnosti, na kojem sastanku se raspravljalo o učinjenom, kao i o daljnjim potrebnim radnjama kako bi se program Regionalnih centara kompetentnosti proširio.

Gospodin Božo Čužić javlja se za riječ te pohvaljuje rad predsjednice Školskog odbora Ive Bojčić.

Sjednica završena u 9:35

Zapisnik vodila Predsjednica Školskog odbora

Marija Horvatić, struc. spec. admin. publ. Iva Bojčić, prof.